

**ODGOVORI NA PITANJA**

Poštovana gospođo Odavić,

Šaljemo Vam odgovore na pitanja koja ste postavili u vezi sa Ugovorom o donaciji koji je kompanija Štampa sistem sklopila sa Komunalnom policijom grada Beograda.

**Koji je bio povod da ovoj službi donirate tablet računare?**

Saradnja sa državnim institucijama izuzetno je važna za našu kompaniju jer samo na taj način je moguće doći do rezultata u borbi protiv nezakonitog ponašanja i protiv sive ekonomija. Mi smo kao najveća kompanija iz naše branše u Republici Srbiji veoma posvećeni ovoj aktivnosti. Aktivno smo uključeni u borbu protiv sive ekonomije i naš tim je deo FCA grupe koja je, na inicijativu Nacionalne alijanse za lokalni ekonomski razvoj (NALED), kao deo stručnog tima u Koordinacionom telu Vlade Republike Srbije, radila na izradi Nacionalnog programa za borbu protiv sive ekonomije, a koji je usvojila Vlada Republike Srbije.

 S obzirom da se naši objekti nalaze na ulicama u toku našeg poslovanja imali smo jako mnogo problema sa nepropisnim parkiranjem vozila koja su ometala rad naših objekata i zaposlenih, čak smo imali i slučajeve povreda na radu od automobila koji je udario u kiosk. U toku rada postali smo svesni slabe opremljenosti službi koje su kontrolisale nepropisno parkiranje, koja je rezultat nedostatka budžetskih sredstava. Kako smo u tom trenutku nabavljali mobilne uređaje za potrebe naše kompanije ponudili smo gradu Beogradu da doniramo pedeset tableta kako bi njihov rad bio efikasniji posebno imajući u vidu da u zemljama zapadne Evrope komunalni policajci upravo preko ovakvih tableta online povezani sa inspektorima što njihov rad čini efikasnijim. Naša želja je da donacijom tableta pomognemo da komunalna policija i drugi organi u gradu Beogradu rade što brže i sistematičnije rad posebno u pogledu razmeni informacija i međusobnog obaveštavanja i komunikacije sa ostalim državnim institucijama.

Donacijom tablet računara gradu Beogradu, odnosno komunalnoj policiji kompanija Moj Kiosk Group nije prekršila nijedan zakon. Naše pravo kao privatne kompanije je da deo svog profita trošimo na projekte društvene odgovornosti, naravno u skladu sa zakonom, i to ćemo da radimo ubuduće. Ova donacija se uklapa u poslovnu filozofiju naše kompanije da zajedno sa državom, društvenom zajednicom i drugim kompanijama kreiramo bolje društveno okruženje. Želimo jasno da istaknemo da naše donacije predstavljaju samo gest društvene odgovornosti i ništa više. Kao kompanija ne želimo da se naš gest dobre volje koristi za stranačka prepucavanja, za narušavanje našeg imidža ili podizanje tiraža. Ukoliko bilo koji državni organ bude smatrao da nismo smeli da učinimo donaciju gradu Beogradu i komunalnoj policiji spremni smo na raskid ugovora o donaciji kako bismo svoj poklon primili nazad.

**Kako je došlo do sklapanja Ugovora o donaciji, na vašu ili inicijativu komunalne policije, odnosno gradskih vlasti?**

Do sklapanja Ugovora je došlo na inicijativu naše kompanije kao što smo već naveli iz želje da modernizacija komunikacije doprinose borbi protiv nezakonitog ponašanja i sive ekonomije.

Vrsta delatnosti koju obavlja naša kompanija je najviše ugrožena upravo sivom ekonomijom. Moj Kiosk Group zapošljava 3.500 zaposlenih na nivou grupe i plaća Republici Srbiji više od 12 miliona evra poreza godišnje. Za nepunih pet godina i uz velike investicije, mnogo truda, rada i napora postignut je ogroman uspeh i spašene su dve kompanije Štampa sistem i Futura plus koje su bile na rubu propasti. Futura plus je prva kompanija u Srbiji koja je izašla iz stečaja. Sačuvana su radna mesta i obezbeđena je izvesnost za radnike i njihove porodice, više od 2.500 hiljade poslovnih partnera dobilo je pouzdanog i stabilnog partnera. Do sada je investirano preko 40 miliona evra, u nov informacioni sistem, u unapređenje naših objekata, procesa i upravljanja, u sopstvenu logistiku, u distributivnu i veleprodajnu kompaniju, nove segmente poslovanja, uvedeni su novi proizvode i usluge. Brend MOJ KIOSK predstavlja spoj tradicije duge više od 60 godina i savremenog i inovativnog pristupa poslovanju.

Sve ove godine borimo se da stabilizujemo kompaniju, svi oni koji nelegalno rade predstavljaju nelojalnu konkurenciju kako našoj tako i svim ostalim kompanijama koje posluju u skladu sa zakonom. Ako borba protiv sive ekonomije ne bude efikasna biće ugroženo poslovanje kompanija koje poput naše posluju potpuno u skladu sa zakonom, izvršavaju sve svoje obaveze prema državi kao i prema zaposlenima i prema zajednici.

**Da li ste donirali sredstva još nekim državnim ili gradskim službama i institucijama?**

Društveno odgovorno poslovanje je sastavni deo naše poslovne politike i kroz donacije smo podržali mnoge inicijative i udruženja. Kada smo videli da je grad Beograd osnovao Fondaciju za pomoć mladim talentima grada Beograda ponudili smo sami da budemo jedan od donatora jer smatramo da je veoma bitno podržati znanje i talenat učenika, studenata i mladih ljudi koji se ističu u naučnom, umetničkom i stvaralačkom radu. Naša kompanija često dobija zahteve za stipendiranje učenika i studenata i lakše nam je da dajemo finansijsku podršku Fondaciji koja je stručna da izabere najbolje nego da mi sami on tome odlučujemo. Donirali smo i Pozorišta Atelje 212 i Boško Buha. Poslovni sistem Moj Kiosk group, od prvog dana katastrofalnih poplava koje su zadesila našu zemlju u maju 2014. godine, aktivno je učestvovao u pružanju pomoći nastradalima i izdvojila je tri miliona dinara u novcu i potrebnim proizvodima. Dali smo na raspolaganje naš vozni park za prevoz humanitarne pomoći u trajanju od nekoliko meseci svim organizacijama i institucijama kojima je pomoć bila potrebna. Naši zaposleni su učestvovali u akcijama Crvenog krsta i danonoćno i po dvadeset sati dnevno bili na raspolaganju, drugi su i posle radnog vremena vozilima Centrosinergije prevozili humanitarnu pomoć, opremu i ljude po čitavoj Srbiji.

Naša kompanija je postala član Društva za podizanje Hrama Svetog Save na Vračaru i tako se pridružila sprovođenju plemenite ideje o izgradnji Hrama koji je istorijska, kulturna i nacionalna vrednost Srbije.

Kompanija Moj Kiosk je u toku prethodne dve godine, pored već navedenih pomoći, uputila u par navrata i novčanu pomoć Centru za zaštitu odojčadi, dece i omladine – deci iz Zvečanske a pružila je pomoć i deci iz Prihvatilišta u Beogradu upravo na poziv grada da se pomogne ova institucija. Nastavićemo da doniramo u skladu sa svojim mogućnostima a na osnovu poslovnih rezultata kompanije, za koje ćemo se truditi da budu što bolji kako bismo bili još prisutniji kao društveno odgovorna kompanija. Ponudićemo sledeće godine gradu Beogradu da učestvujemo u opremi drugih organa koji se bore protiv sive ekonomije jer smatramo to svojom obavezom.